རྗེ་ཀརྨ་ཀུན་དགའ་རྣམ་རྒྱལ་ནི།
་་་་
རྗེ་ཀརྨ་ཀུན་དགའ་རྣམ་རྒྱལ་ནི། ཟུར་མང་རྩི་རོང་ཉིན་དགོན་དུ། ཡབ་ཨ་གྲོ་གཅོད་པ་སངས་རྒྱས་
བཀྲ་ཤིས་དང༌། ཡུམ་རྗེ་བཙུན་སྒྲོལ་གྱི་སྲས་སུ་ཤིང་ཡོས་ལ་སྐུ་འཁྲུངས། མའི་ཁོང་ནས་ཡིག་དྲུག་དང་
གསུང་མང་དུ་བྱོན། སྐུ་འཁྲུངས་ནས་གོམ་པས་འབྱོན་པ་དང་གར་མཛད། ང་ཀུན་དགའ་འོད་ཟེར་གྱི་སྐྱེ་
བ་ཡིན་ཞེས་དང༌ ། ལྐོག་གྱུར་མང་པོ་གསུངས། དྲུང་པ་ལེགས་བཤད་ པས་ བདག་ རྐྱེན་དང༌ ། ཡོངས་
རྫོགས་ དགེ་ བསྙེན་ མཛད་ མཚན་ཀརྨ་ཀུན་དགའ་རྣམ་རྒྱལ་དུ་བཏགས། དབུ་མ་ལུགས་ཀྱི་བྱང་སྡོམ་
གནང༌། རྒྱལ་སྲས་བློ་གྲོས་རྣམ་རྒྱལ་དྲུང་ནས་རང་གླིང་དང་ཟུར་མང་སྙན་བརྒྱུད་སྐོར་རྣམས་གསན།
དགུང་ལོ་བཅོ་ལྔར་མཚུར་ཕུར་ཕེབས། ཞྭ་དམར་ལྔ་པའི་དྲུང་ནས་རབ་བྱུང་མཛད། མཚན་སྔ་མ་དེ་ལ་
དཔལ་བཟང་པོ་ཞེས་བསྣན། དགུང་ལོ་བཅུ་གསུམ་ལ་ཕྱག་ཆེན་གྱི་ཁྲིད་གནང༌། རྩ་གསུམ་དྲིལ་སྒྲུབ་དང་
མི་ཏྲ་བརྒྱ་རྩའི་དབང་སྩལ། རྗེ་དགུ་པ་ལས་ཕྱག་ཆེན་ཆོས་དྲུག་སོགས་དབང་ཁྲིད་མང་པོ་ཞུས། རྗེ་དཔའ་
བོ་གཙུག་ལག་རྒྱ་མཚོ་ལས། ནང་བརྟག་རྒྱུད་གསུམ་སོགས་ཞུས། དགུང་ལོ་བཅུ་བདུན་ལ་ཁམས་ སུ་
ཕེབས། སངས་རྒྱས་རིན་ཆེན་ནས་ཟུར་མང་ལུགས་ཀྱི་དབང་ཁྲིད་ཐམས་ཅད་ཞུས་ནས་བདུད་རྩི་དིལ་དུ་
དམ་བཅའ་བཅུ་ གསུམ་མཛད་ནས་ཉམས་ལེན་ཁོ་ན་གནང༌། ཚད་མདོ་མངོན་པ་གོང་འོག དབུ་མ་རྩ་
འཇུག སྤྱོད་ འཇུག མདོ་ རྩ་ སོགས་ བསླབས། དགུང་ ལོ་ ཉེར་ ལྔར་ རྗེ་ དགུ་ པ་ གཤེགས་ པའི་ དགོངས་
རྫོགས་རྒྱ་ཆེན་བསྒྲུབས། ཝེར་ཕུག་ཏུ་སྐྱིལ་ཀྲུང་གཅིག་གི་སྟེང་དུ་ལོ་དྲུག་ལ་བཞུགས། བྲག་ཆུ་རྡོལ་ཡང་
མ་བཞེངས། ཉིན་རེ་བཞེས་ཚ་ལན་གཉིས་རེ་ལས་མ་བཞེས། དེ་ནས་ཟུར་མང་དུ་ཕེབས་ཏེ་ཚོགས་པར་
ཕྱག་ཆེན་གྱི་ཁྲིད་གནང༌། གཅོད་ཀྱི་ཉམས་ལེན་དང༌། སྙན་བརྒྱུད་སྐོར་གྱི་ཟིན་བྲིས་འགའ་རེ་མཛད། རྗེ་
ཀརྨ་བསྟན་སྐྱོང་ལ་ཟུར་མང་ལུགས་ཀྱི་དབང་ཁྲིད་ལུང་རྣམས་གནང༌། སླར་ཝེར་ཕུག་དུ་སྔར་མུས་ལྟར་
257

བཞུགས། ཞྭ་དམར་དྲུག་པ་ཟུར་མང་དུ་ཕེབས་པར་ གསུང་ཤོག་གནང་ནས་ཟུཪ་མང་དུ་མཇལ་བར་
ཕེབས། དགུང་ལོ་ཞེ་བཞི་ལ་བསྙེན་རྫོགས་མཛད། དགྱེས་རྡོར་དྲུང་མཛད་མ་དང་། ཕྱག་བཞི་པའི་དབང་
སོགས་ཞུས། དགུང་ལོ་ཞེ་དགུ་པར་གཟི་ཕོར་དབེད་དུ་གཅོད་ཀྱི་བསླངས་ཚད་སྐུ་པང་དུ་ཐོག་ལྷུང་བ་
གཟན་མཐུར་བཏུམས་པ་སོགས་མཉན་ས་བརྒྱ་དང་བརྒྱད་དུ་ཕེབས། ཀྲིས་མོ་ནོར་རྫུ་འཕྲུལ་གྱིས་སྐད་
ཅིག་ལ་གཅོད་ཐོ་བརྒྱ་བརྩེགས།
བདུད་རྩི་དིལ་དུ་རྗེ་ཆོས་དབྱིངས་རྡོ་རྗེ་མཇལ་གསེཪ་ཞོ་སུམ་བརྒྱ་
སོགས་ཕུལ། ཞྭ་དམར་དྲུག་པའི་བཀས་གྲྭ་རྒྱུན་བསྡུ་ཕྱིར་འབྲི་རྒྱུད་དུ་ཕེབས་ཕྱག་ཆེན་གྱི་ཁྲིད་མང་པོ་
གནང་ཚེར་ལུང་དུ་ཕུག་པ་ལ་ཟང་ཐལ་སོགས་མཛད། གཡུ་གཤིས་སུ་ཕེབས། དྭ་བདུད་རོང་གསུམ། ལྷ་
འབྲོང་ བེར་ གསུམ་ གྱི་ གྲྭ་ རྒྱུན་ མང་ པོ་ འདུས། བསྡུས་ ར་ ནས་ བཟུང་ གཞུང་ ལུགས་ ཀུན་ བསླབ།
སློབ་དཔོན་དུ་དགེ་ཐེ་བཀའ་བཅུ་བ་བསྐོས། གྱིང༌ཐང༌། ཀརྨ། ཡོལ་མིག་རྣམས་སུ་ཕྱག་ཆེན་སོགས་ཀྱི་
ཁྲིད་བཙུགས་མེལ་ཕུག་དུ་དུད་སོལ་མ་ཞལ་གཟིགས། ཞྭ་དམར་དྲུག་པ་དང་གཡུ་གཤིས་སུ་མཇལ། གྲྭ་
རྒྱུན་རྣམས་ཕུལ། བདུད་ རྩི་ དིལ་དང་ཟུར་མང་དུ་སྤྱན་དྲངས། སྐུ་རིམ་མདོས་ ཆེན་དང༌ ། ཚོགས་ཆེན་
བཤམས་གར་གཟིགས་ཕུལ། བདེ་མཆོག་ལྷ་ལྔའི་དབང་སོགས་དབང་ཁྲིད་མང་པོ་ཞུས། དེ་ནས་སྒར་
ཆེན་རི་བོ་ཆེར་ཕེབས་སྐབས་སུ་དེ་ཕེབས། རྗེ་ཞྭ་དམར་པར་བཀའ་ཆོས་ཀྱི་ཐོག་མར་ཕྱག་བཞི་པའི་རྒྱུད་
ཆུང་རྣམས་ཀྱི་ལུང་ཕུལ། ཆོས་སྒོ་ལུང་རིག་ཉི་མས་ཐོག་མར་མཇལ། དེ་ནས་དབུས་སུ་བྱོན་དགུང་ལོ་ང་
གཅིག་པར་ཟ་དམ་དུ་ཕེབས། ཆེ་ཚང་དང་ཆོས་སྒོ་བར་ཟུར་ལུགས་ཀྱི་དབང་ཁྲིད་རྣམས་སྩལ། གར་
དབང་ཐམས་ཅད་མཁྱེན་པའི་དྲུང་དུ་དབང་ལུང་གི་འཕྲོས་རྣམས་ཕུལ། མདོས་ཆེན་བརྒྱད་ཅུ་སོགས་
བཅས། རྗེ་ཉིད་གཅིག་པུར་ཡེར་བའི་བསམ་གཏན་ཕུག་གོང་མར་བཞུགས། གྲྭ་ཕྱིར་བླ་མ་ཉི་ཟླ་གྲགས་
པ་ལས་ཞི་བྱེད་སྐོར་རྣམས་ཞུས། ཞྭ་དམར་དྲུང་དུ་ནེ་གུ་ཆོས་དྲུག་དང་ཞི་བྱེད་སྐོར་ཡབ་བཀའ་དང་ཡུམ་
བཀའི་དབང་སོགས་ཕུལ། སྟག་ལུང་ངག་དབང་རྣམ་རྒྱལ་ལས་སྒྱུ་ལུས་དབང་མོ་ཆེ་སོགས་གསན། ཕར་
ལ་བཀྲ་ཤིས་དཔལ་གྲུབ་དང་ཁུ་དབོན་ལ་མགོན་པོ་བཀའ་རྒྱས་ཀྱི་དབང་སོགས་གནང༌། རྩེ་ཐང་ཞབས་
དྲུང་བསོད་ནམས་ལྷུན་པོ་ལས་ལམ་འབྲས་ལམ་སྐོར་བཅས། སི་ཏུ་ཆོས་ཀྱི་རྒྱལ་མཚན་ལས་བེར་གྱི་
དབང་སོགས་མང་དུ་ཞུས། ཞྭ་དམར་དྲུང་དུ་ལམ་འབྲས་སྐོར་སོགས་ཐུགས་ཐོག་ནས་ཕུལ་ཁ་རེག་སྤྲུལ་
སྐུ། ཨེ་པ་དྲུང་ཡིག་པ་སོགས་དབུས་གཙང་གི་བླ་ཆེན་མི་ཆེན་མང་པོར་དབང་ཁྲིད་ལུང་སོགས་སྩལ། ཞྭ་
258

དམར་ཐམས་ཅད་མཁྱེན་པའི་གཟིམ་གུར་དུ་རྗེ་འདི་ཁྲི་འདོན་དང་ཕྱག་འབུལ་དང་མཆོད་སྤྲིན་རྒྱ་མཚོས་
མཆོད།
དཔོན་པོ་ནམ་མཁའ་ལའང་ཆོས་འབྲེལ་བླ་མའི་རྣམ་འབྱོར་གསན། རྟ་ཁལ་སོགས་ཕུལ་བ་ནི་མ་
བཞེས། དེ་ནས་ལྷ་སར་ཕེབས་ཇོ་ཤཱཀ་རྣམ་གཉིས་ལ་གསེར་ཆབ་སོགས་ཕུལ། བསམ་ཡས་དང་འབྲི་
ཁུང་དང་སྟག་ལུང་ཟ་དམ་རྣམས་སུ་ཕྱི་ཕྱག་ལ་ཕེབ།
རི་བོ་ཆེར་ཆོས་རྗེ་གྲགས་པ་རྒྱལ་མཚན་ལ་པད་གླིང་
གི་ཚེ་དབང་སོགས་གསན། ཕར་ལ་གཅོད་ཁྲིད་སོགས་གནང་ཟླ་ཕྱེད་ལྷག་ཙམ་བཞུགས། རེ་ནེ་དགོན་
དང་ཀརྨ་དང༌། ཟུར་མང་དུ་ཕེབས། གྱམ་གེར་མཛོ་དགེ་བསྙེན་མཛད། གར་དབང་བསྟན་སྐྱོང་དང་ཆེ་
ཚང་འགྱུར་མེད་སྙིང་པོ་སོགས་ལ་ཕྱག་ཆེན་གྱི་སྨིན་ཁྲིད་གནང༌། རྗེ་ཉིད་རྨོ་དང་གཙུག་ཕུར་ཕེབས་ཏེ་
སྒྲུབ་སྡེའི་སྤྱིལ་བུ་མཛད། དབུས་གཙང་སུ་ཡབ་སྲས་སོགས་ལ་འབུལ་མོ་ཆེ་བསྐུར། གནས་མདོ་ཀརྨ་
ཆགས་མེད་དང་ཁམས་སྨྱོན་སོགས་ལ་ཕྱག་ཆེན་ཁྲིད་གནང༌། བདུད་རྩི་དིལ་གྱི་ལྷ་ཁང་ཞིག་གསོ་མཛད།
བེ་རི་དོན་ཡོད་ཀྱིས་གོ་ཆོས་ཁྲི་ཐང་དུ་སྤྱན་དྲངས་འབུལ་ཆེན་ཕུལ། གཙུག་ཕུར་ཕེབས་སྒྲུབ་སྡེ་དང་རང་
གླིང་ཐུགས་རྗེ་ཆེན་པོ་གསར་འདུས་ཀྱི་བུམ་སྒྲུབ་བཙུགས། ས་འབྲུག་མཆུ་ཟླའི་ཚེས་བཅུ་བཞི་ལ་མྱ་ངན་
ལས་འདས་སོ། །རྗེ་འདི་ནི་དགེ་སློང་གི་བསླབ་བྱ་ཤ་ཆང་དང་དགོངས་ལྟོ་མི་བཞེས་རྟ་ཁལ་མི་ཆིབས།
དངོས་རྫས་མི་འཛིན་པའི་བྱ་བཏང་གི་བརྟུལ་ཞུགས་ཁོ་ན་མཛད། ཕྱག་ཕྲེང་དང་ཕྱག་དཔེ་ནམ་མཁར་
འཇོག་པ་དང༌། རླུང་ཆེན་པོའི་ནང་དུ་ཕྱག་དཔེའི་ཤོག་འདབས་རླུང་གིས་བསྒུལ་མི་ནུས་པ་ ་སོགས་ཚུར་
མཐོང་གི་ངོར་ཡང་སྟོན་པར་མཛད། ལྷ་དང་མཁའ་འགྲོ་དམ་ཅན་རྒྱ་མཚོའི་གཟིགས་སྣང་ནི་འབྱམས་སུ་
ཀླས་སོ། །སློབ་མ་ཡང་རྗེ་གར་དབང་ཆོས་ཀྱི་དབང་ཕྱུག །སྟག་ལུང་ངག་དབང་རྣམ་རྒྱལ། ས་སྐྱ་རྒྱན་
རིན་པོ་ཆེ། ཀརྨ་བསྟན་སྐྱོང༌། འགྱུར་མེད་སྙིང་པོ། ཁ་རེག་སྤྲུལ་སྐུ། རྒོད་ཕུག་སྤྲུལ་སྐུ་དྲུང་ཡིག་བློ་གྲོས་
ནོར་ལྡན། གནས་མདོ་ཀརྨ་ཆགས་མེད། ཆོས་སྒོ་བ་ལུང་རིག་ཉི་མ་སོགས་མཁས་གྲུབ་ཀྱི་སྐྱེ་བུ་དམ་པ་དུ་
མ་བྱོན་ནོ། །